Sezoni i zjarreve në Kaliforni
Qindra struktura të shkatërruara e mbi një mijë njerëz braktisin shtëpitë e tyre
Më shumë se 100 struktura janë shkatërruar e më shumë se 1 mijë njerëz janë detyruar të braktisin shtëpitë si rezultat i zjarreve në Kaliforninë perëndimore dhe qendrore. Siç njofton korrespondenti i Zërit të Amerikës Mike O’Sullivan nga qyteti Los Anxheles, Kalifornia po përballet me një sezon tejet të rëndë zjarresh ndërsa zjarrëfikësit presin përkeqësimin e situatës. Autoritetet thonë se ky zjarr në qarkun Lake në veri të San Françiskos është shkaktuar nga një njeri, por thatësira katër vjeçare bëri që zjarri të përhapej në gjithë komunitetin rural. Vetëm në Kaliforni janë gjashtë vatra të mëdha zjarresh e disa të tjera në pjesën perëndimore të vendit. Në Los Anxheles, ku shumë shtëpi janë nëpër kodra, zyrtarët thonë se janë gati për sezonin e zjarreve me një aeroplan të ri, përfshi mjetet speciale që u mundësojnë mjeteve ajrore të furnizohen me ujë pa u ulur. Richard Licon është me Departamentin e Zjarrfikësve në Los Anxheles. Ky helikopter gjigand mbart 10 mijë litra ujë, por duhen aftësi për të manovruar në zonat e zjarrit. Natalie Jones është pilote. Në pritje në Los Anxhelos, pilotët flasin rreth sfidave për të qënë në gadishmëri si ata, zjarrfikësit dhe paisjet, ndërsa e dinë mirë se vatrat e zjarrit do përhapen edhe atje. Paul Gottiwig është me Departamentin e Zjarrfikësve në Los Anxheles. Zyrtarët amerikanë thonë se sezoni i zjarreve mund të vazhdojë deri në nëntor në pjesët veriore dhe qendrore të Kalifornisë. Në kushtet aktuale të thatësirës, zjarret mund të vazhdojnë edhe më gjatë në pjesën jugore të shtetit.